

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PANAUDOS SUTARTIES PRATĘSIMO**

2023 m. spalio 26 d. Nr. T1-283

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“ 28.3 ir 29.7 papunkčiais, 36 ir 41 punktais bei atsižvelgdama į Lietuvos Respublikos ūkininkų sąjungos Plungės skyriaus 2023 m. rugsėjo 25 d. raštą Nr. 4, Plungės rajono savivaldybės taryba nusprendžia:

1. Leisti pratęsti penkerių metų laikotarpiui, nuo 2023 m. lapkričio 8 d. iki 2028 m. lapkričio 8 d., 2018 m. lapkričio 7 d. Savivaldybės turto panaudos sutartį Nr. BT6-02-27 su Lietuvos Respublikos ūkininkų sąjungos Plungės skyriumi dėl Savivaldybei priklausančios negyvenamosios patalpos – Administracinių patalpų, esančios Vytauto g. 7-14, Plungėje (registro įrašo numeris 80/13592, patalpų unikalus numeris 6893-5001-5018:0011, kadastrinių matavimų bylos Nr. 24784/2160, pastatas, kuriame yra patalpos, pažymėtas 2B2p), patalpos, pažymėtos indeksu 14-24 (19,25 kv. m), su dalimi bendro naudojimo patalpų, pažymėtų indeksais: 14-2 (0,23 kv. m), 14-3 (0,32 kv. m), 14-32 (0,87 kv. m), 14-33 (2,23 kv. m); bendras plotas – 22,90 kv. m.
2. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją , pasirašyti papildomą susitarimą prie sprendimo 1 punkte nurodytos panaudos sutarties su Lietuvos Respublikos ūkininkų sąjungos Plungės skyriumi.

Savivaldybės meras Audrius Klišonis