

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. LAPKRIČIO 25 D. SPRENDIMO NR. T1-282 „DĖL MOKINIŲ PRIĖMIMO Į PLUNGĖS RAJONO SAVIVALDYBĖS BENDROJO UGDYMO mokyklas TVARKOS APRAŠO PATVIRTINIMO“ IR JĮ KEITUSIŲ SPRENDIMų PAKEITIMO**

2023 m. spalio 26 d. Nr. T1-270

Plungė

Plungės rajono savivaldybės taryba n u s p r e n d ž i a

pakeisti Plungės rajono savivaldybės tarybos 2021 m. lapkričio 25 d. sprendimą Nr. T1-282 „Dėl Mokinių priėmimo į Plungės rajono savivaldybės bendrojo ugdymo mokyklas tvarkos aprašo patvirtinimo“ ir jį keitusius sprendimus ir išdėstyti juos nauja redakcija:

**„PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL MOKINIŲ PRIĖMIMO Į PLUNGĖS RAJONO SAVIVALDYBĖS BENDROJO UGDYMO mokyklas TVARKOS APRAŠO**

**PATVIRTINIMO**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 29 straipsnio 2 dalimi, Lietuvos Respublikos Vyriausybės 2011 m. birželio 29 d. nutarimu Nr.768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašo patvirtinimo“ bei Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo lavinimo programas tvarkos aprašo patvirtinimo“, Plungės rajono savivaldybės taryba n u s p r e n d ž i a:

Patvirtinti pridedamą Mokinių priėmimo į Plungės rajono savivaldybės bendrojo ugdymo mokyklas tvarkos aprašą (pridedama)“.

Savivaldybės meras Audrius Klišonis

## PATVIRTINTA

Plungės rajono savivaldybės tarybos

2021 m. lapkričio 25 d. sprendimu Nr. T1-282

(Plungės rajono savivaldybės tarybos 2023 m.

spalio 26 d. Nr. T1-270 redakcija)

## MOKINIŲ PRIĖMIMO Į PLUNGĖS RAJONO SAVIVALDYBĖS BENDROJO UGDYMO MOKYKLAS TVARKOS APRAŠAS

**I SKYRIUS**

**BENDROSIOS NUOSTATOS**

1. Mokinių priėmimo į Plungės rajono savivaldybės bendrojo ugdymo mokyklas tvarkos aprašas (toliau – Aprašas) reglamentuoja asmenų priėmimo mokytis pagal pradinio, pagrindinio ir vidurinio ugdymo programas tvarką, nustato bendruosius priėmimo į Plungės rajono savivaldybės bendrojo ugdymo mokyklas kriterijus, klasių komplektavimo tvarką, prašymų ir kitų dokumentų, kuriuos turi pateikti į mokyklą priimami asmenys, priėmimo vietą, pradžią, pabaigą, prašymų registravimo, asmenų priėmimo per mokslo metus tvarką, priėmimo į mokyklas priežiūrą ir atsakomybę, priėmimo procesų vykdymo informacinės sistemos (toliau – IS) pagrindu tvarką.
2. Savivaldybės taryba (toliau – Taryba), priskirdama mokykloms aptarnavimo teritorijas, nustatydama asmenų priėmimo į mokyklas tvarką, mokinių skaičių kiekvienos klasės sraute ir klasių skaičių kiekviename sraute, vadovaujasi Lietuvos Respublikos švietimo įstatymo 29 straipsniu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliose grupėse tvarkos aprašu, patvirtintu Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800.
3. Apraše vartojamos sąvokos:

**Išlyginamoji mobili grupė** – ne didesnė kaip 4 nemokančių lietuvių kalbos mokinių grupė, sukomplektuota pradinio ir pagrindinio ugdymo programas vykdančioje mokykloje mokytis lietuvių kalbos ir pasirengti mokytis pagal bendrojo ugdymo programas;

**IS** – Vaikų registravimo ir priėmimo į Plungės rajono savivaldybės švietimo įstaigų bendrojo ugdymo grupes informacinė sistema;

**IS valdytojas** (toliau – Valdytojas) – Plungės rajono savivaldybės administracijos direktorius;

**IS administratorius** (toliau – Administratorius) Plungės rajono savivaldybės administracijos švietimo padalinio vadovas;

**IS tvarkytojas** (toliau – Tvarkytojas) – Plungės rajono savivaldybės administracijos švietimo padalinio specialistas, atsakingas už vaikų registravimo ir priėmimo į švietimo įstaigas duomenų tvarkymą ir prašymų priėmimą, tvarkantis įstaigų, įgyvendinančių bendrojo ugdymo programas, vaikų, lankančių ir pageidaujančių lankyti šių įstaigų grupes, duomenų bazę;

**IS naudotojas** (toliau – Naudotojas) – švietimo įstaigos darbuotojas, atsakingas už bendrojo ugdymo programų įgyvendinimą, lankančių vaikų duomenų bazę, informacijos apie švietimo įstaigą ir joje teikiamas paslaugas pateikimą;

**IS vartotojai** (toliau – Vartotojai) – tėvai ar globėjai, turintys teisę naudotis informacine sistema Savivaldybės interneto svetainėje [www.plunge.lt](http://www.plunge.lt)., [www.new.registruok.lt](http://www.new.registruok.lt).

1. Kitos Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose apibrėžtas sąvokas.

**II SKYRIUS**

**PRIĖMIMO Į MOKYKLAS IR JŲ VYKDOMAS BENDROJO UGDYMO PROGRAMAS KRITERIJAI**

1. Plungės rajono savivaldybės (toliau – Savivaldybė) bendrojo ugdymo mokyklų paskirtis:
   1. mokyklos vykdo privalomą ir valstybės garantuojamą mokinių iki 16 metų ugdymą pagal bendrojo pradinio, pagrindinio ugdymo programas, visuotinį švietimą pagal bendrojo vidurinio ugdymo programą ir teikia reikiamą švietimo pagalbą;
   2. Savivaldybės bendrojo ugdymo mokyklos specialiųjų ugdymosi poreikių turintiems mokiniams vykdo Lietuvos Respublikos švietimo ir mokslo ministro nustatyta tvarka pritaikytas dėl įgimtų ar įgytų sutrikimų ar nepalankių aplinkos veiksnių specialiųjų ugdymosi poreikių turintiems mokiniams bendrojo ugdymo programas atitinkamai pritaikytoje mokymosi aplinkoje ir teikia reikiamą švietimo pagalbą.
2. Į Savivaldybės bendrojo ugdymo mokyklas mokytis pagal pradinio ugdymo programą, pagrindinio ugdymo programos I ir II dalis, vidurinio ugdymo programą pirmenybė teikiama ir priėmimas vykdomas pagal šiuos kriterijus (išskyrus norinčius mokytis, pagal Kadetų ugdymo programą Plungės r. Alsėdžių Stanislovo Narutavičiaus gimnazijoje (toliau – Gimnazija)):
   1. toje mokykloje lankę priešmokyklinio ugdymo grupę (priimant į pirmas klases), baigę pradinio ugdymo programą (priimant į penktas klases) ar pagrindinio ugdymo programos pirmąją dalį (priimant į devintas klases);
   2. gyvenantys mokyklai priskirtoje aptarnavimo teritorijoje (mokyklai priskirtos teritorijos pateikiamos Aprašo 1 priede) arba kurių vieno iš tėvų (teisėto globėjo ar rūpintojo) ir paties vaikodeklaruotos gyvenamosios vietos laikas mokyklai priskirtoje aptarnavimo teritorijoje yra dveji ir daugiau metų. Taip pat šis pirmumo kriterijus taikomas mokiniams, kurių vieno iš tėvų (teisėto globėjo ar rūpintojo) ir paties vaiko deklaruota gyvenamoji vieta yra mokyklai priskirtoje aptarnavimo teritorijoje naujai įsigytame būste ir gyvenamosios vietos deklaracija atlikta iki dviejų metų laikotarpio, nuo prašymo pateikimo datos ar išsinuomotame būste, kuriame nuolat gyvenama. Nuomos (panaudos) atveju sutartis turi būti užregistruota Registrų centre. Minėtais atvejais registruojant prašymą, pateikiama nuomos (panaudos) sutarties arba nuosavybės teisę įrodančių dokumentų kopijos.
   3. našlaičiai bei vaikai, turintys globėjus ar rūpintojus;
   4. asmenys, dėl įgimtų ar įgytų sutrikimų turintys specialiųjų ugdymosi poreikių, priimami į arčiausiai savo gyvenamosios vietos bendrojo ugdymo mokyklas, vykdančias bendrojo ugdymo programas ir jas pritaikančias šiems mokiniams;
   5. vaikams, kurių broliai ir (ar) seserys (įbroliai ar įseserės) prašymo pateikimo metu jau mokosi ir tęs mokymąsi pagal pradinio ir (ar) pagrindinio ugdymo programą toje mokykloje (prašyme nurodant brolio, sesers, įbrolio, įseserės vardą, pavardę, mokyklą ir klasę, kurioje mokosi);
   6. vaikams, kurių tėvai dalyvauja Trūkstamų specialistų pritraukimo į Plungės rajono savivaldybės viešąsias ir biudžetines įstaigas programoje.
3. Pirmumo teisę suteikiančios aplinkybės yra lygiavertės. Iškilus ginčams dėl pirmumo suteikimo priimant į ugdymo įstaigą, pirmenybė suteikiama atsižvelgiant į prašymo padavimo datą ir laiką arba pirmumo kriterijų skaičių. Ši nuostata taip pat galioja, jei neįmanoma patenkinti visų prašymų pagal mokyklos aptarnaujamą teritoriją.
4. Nepriimtiems mokytis dėl laisvų mokymosi vietų stokos ar kitų objektyvių priežasčių mokyklos aptarnavimo teritorijoje gyvenantiems mokiniams siūloma rinktis kitas artimiausias tą pačią bendrojo ugdymo programą vykdančias mokyklas, turinčias laisvų mokymosi vietų.
5. Mokyklos aptarnavimo teritorijoje negyvenantys būsimieji pirmų klasių mokiniai į likusias laisvas vietas priimamai ne anksčiau kaip ketvirtąją rugpjūčio savaitę, o būsimieji penktų klasių mokiniai į laisvas gali būti priimami jau antrojo priėmimo etapo metu.
6. Į Plungės rajono Alsėdžių Stanislovo Narutavičiaus gimnazijos Kadetų klases priėmimas vykdomas vadovaujantis Priėmimo į Gimnaziją tvarka ir Motyvacinio pokalbio vertinimu:
   1. į Kadetų klases priimami mokiniai baigę regiono progimnazijas arba Gimnazijos 8 klases ir neturintys neigiamų metinių įvertinimų iš visų mokomųjų dalykų;
   2. Gimnazijoje Kadetų klasės formuojamos nuo I Gimnazijos klasės;
   3. Kadetų klasėje priimami mokytis ne mažiau nei 70 proc. mokinių priklausančių Lietuvos šaulių sąjungai arba įsipareigojusių jais tapti per 1 metus;
   4. jeigu norinčių mokytis Kadetų klasėje yra daugiau nei laisvų vietų, asmenys priimami pagal motyvacijos vertinimo rezultatus. Motyvacijos vertinimas organizuojamas ir vykdomas pagal priimamų mokinių į Kadetų klases Motyvacijos tvarkos aprašą, patvirtintą Gimnazijos direktoriaus ir suderintą su Gimnazijos taryba.
7. Mokytis pagal pagrindinio ugdymo programos II dalį į gimnazijas priimami mokiniai pagal prašymo padavimo datą ir laiką, atsižvelgiant į jų pageidavimą tęsti tų dalykų, kurių buvo pradėję mokytis pagal pagrindinio ugdymo programos pirmąją dalį. Į Plungės „Saulės“ gimnaziją mokytis pagal pagrindinio ugdymo programos II dalį (I ir II gimnazijos klases) priimami mokiniai, iš visų mokomųjų dalykų 8 klasės (priimant į I gimnazijos klases) ir 9 klasės (priimant į II gimnazijos klases) baigimo pažymėjimuose turintys ne mažiau kaip 5 balų įvertinimą ir ne mažesnį kaip 6 balų visų mokomųjų dalykų įvertinimų vidurkį.
8. Mokyklą mokytis pagal vidurinio ugdymo programą asmenys renkasi patys. Mokytis pagal vidurinio ugdymo programą į mokyklą pirmumo teise priimami asmenys, joje baigę pagrindinio ugdymo programą. Į likusias laisvas vietas mokiniai priimami pagal prašymo padavimo datą ir laiką. Jei norinčiųjų yra daugiau nei laisvų vietų, pirmiausia priimami asmenys, gyvenantys savivaldybės, kurioje yra mokykla, teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį.
9. Jei per mokslo metus į mokyklą atvyksta mokinys, gyvenantis jos aptarnavimo teritorijoje, ir joje nėra laisvų vietų, asmeniui siūloma artimiausia tą pačią ugdymo programą vykdanti mokykla, kurioje yra laisvų vietų.
10. Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikai bei suaugusieji, nemokantys lietuvių kalbos, į bendrojo ugdymo mokyklas mokytis priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“. Iš užsienio atvykę asmenys ir asmenys, baigę užsienio valstybės, tarptautinės organizacijos bendrojo ugdymo programą ar jos dalį ir pageidaujantys tęsti mokymąsi, priimami bendra šio Aprašo tvarka. Mokykla pagal turimą informaciją (pateikus asmens patirtį ir pasiekimus įrodančius dokumentus, atsižvelgusi į jo amžių, pokalbius su mokiniu, jo tėvais (globėjai, rūpintojais), jei asmuo yra nepilnametis), įvertina jo mokymosi pasiekimus ir priima asmenį mokytis į klasę, kurioje mokosi jo bendraamžiai, arba išlyginamąją mobilią grupę.
11. Klasės komplektuojamos pagal Plungės rajono savivaldybės tarybos patvirtintą mokslo metų mokinių skaičių kiekvienos klasės sraute ir klasių skaičių kiekviename sraute Savivaldybės bendrojo ugdymo mokyklose.
12. Mokyklose, vykdančiose formaliojo švietimo programas, klasės komplektuojamos vadovaujantis Lietuvos Respublikos Vyriausybės nutarimu patvirtintomis mokyklų, vykdančių formaliojo švietimo programas, tinklo kūrimo taisyklėmis.
13. Bendrojo ugdymo klasės mokykloje komplektuojamos vadovaujantis šiais kriterijais:
    1. pradinės, pagrindinės, gimnazijos klasėse mokinių turi būti ne daugiau kaip:
       1. 24, jeigu mokoma pagal pradinio ugdymo programą;
       2. 30, jeigu mokoma pagal pagrindinio ir (ar) vidurinio ugdymo programą;
       3. 30, jeigu mokoma pagal suaugusiųjų pradinio, pagrindinio ir (ar) vidurinio ugdymo programą.
    2. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, besimokantis bendrojo ugdymo klasėje, prilyginamas dviem tos klasės mokiniams. Atitinkamai mažinamas didžiausias nustatytas mokinių skaičius klasėje. Bendrojo ugdymo klasėje, jungtinėje klasėje gali būti ne daugiau kaip 3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių (skaičius taikomas sudaromoms naujoms klasėms, jungtinėms klasėms).
14. Suaugusieji asmenys gali būti priimti į Plungės „Saulės“ gimnazijos suaugusiųjų klases mokytis pagal suaugusiųjų vidurinio ugdymo programą sulaukę 18 metų, anksčiau nutraukę nuoseklųjį mokymąsi ir nusprendę vėl mokytis toliau, siekiantys pakartotinai mokytis kai kurių pradinio, pagrindinio ar vidurinio ugdymo programos dalykų, kurių nebuvo ugdymo programose ar individualiame ugdymo plane, siekiantys likviduoti ugdymo programų dalykų įsiskolinimus, įgiję pagrindinį ar vidurinį išsilavinimą ir pageidaujantys mokytis dalykų ar dalykų modulių pakartotinai. Mokytis pagal šias programas taip pat gali 16–17 metų dirbantis jaunuolis, nepilnametis, kuriam laikinai atimta ar apribota laisvė, arba asmuo, negalintis tęsti mokymosi pagal bendrojo ugdymo programą dėl nėštumo ir gimdymo atostogų ar vaiko auginimo. Suaugusiųjų klasių skaičius pagal poreikį gali būti tikslinamas keletą kartų per mokslo metus.
15. Bendrojo ugdymo klasės jungiamos mokytis vadovaujantis Lietuvos Respublikos Vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis.
16. Savivaldybės taryba iki kiekvienų metų gegužės 31 d. bendrojo ugdymo mokykloms (atskirai – jų skyriams, jei jie įregistruoti kitose gyvenamosiose vietovėse) nustato mokinių skaičių kiekvienos klasės sraute ir klasių skaičių kiekviename sraute. Jei sudaro jungtines klases, tai nustato, iš kokių klasių sudaroma jungtinė klasė, ir nurodo kiekvienos klasės mokinių skaičių. Iki rugsėjo 1 d. mokinių skaičių kiekvienos klasės sraute ir klasių skaičių kiekviename sraute patikslina. Jei iš tai mokyklai priskirtos teritorijos prašymų mokytis bendrojo ugdymo mokykloje skaičius yra didesnis, nei buvo nustatytas iki gegužės 31 d., mokinių, klasių skaičius, neperkeliant mokinių mokytis į antrą pamainą ir nepažeidžiant higienos normų, didinamas. Jei bendrojo ugdymo mokykla nesurenka nustatyto mokinių skaičiaus ir nesudaro patvirtinto klasių skaičiaus, mokinių, klasių skaičius mažinamas, išskyrus tuos atvejus, kai Savivaldybės taryba priima sprendimą, nurodytą Aprašo 15 punkte.
17. Į Plungės specialiojo ugdymo centrą priimami asmenys mokytis pagal pradinio ugdymo, pagrindinio ugdymo individualizuotą ir socialinių įgūdžių programas, nepriklausomai nuo jų deklaruotos gyvenamosios vietos. Į centrą priimami mokiniai, kuriems Pedagoginės psichologinės tarnybos (PPT) išvadose yra nurodyti dideli ir labai dideli ugdymosi poreikiai ir nustatytas nežymus, vidutinis, žymus, labai žymus ar nepatikslintas intelekto sutrikimas ir (ar) kompleksinė negalia, kurios derinyje yra nežymus, vidutinis, žymus, labai žymus ar nepatikslintas intelekto sutrikimas, įvairiapusis raidos sutrikimas ir kt.
18. Savivaldybė nevykdo mokinių vežiojimo iš Plungės miesto į kaimo mokyklas. Ypatingu atveju mokiniai gali būti vežami iš miesto į kaimo mokyklas tik suderinus su Administracijos švietimo padaliniu ir gavus Administracijos direktoriaus leidimą, tėvams (globėjams, rūpintojams) pateikus prašymą, nurodžius svarbias jų vežiojimo priežastis ir užtikrinus vaikų saugumą.
19. Mokinių priėmimą į Savivaldybės bendrojo ugdymo mokyklas vykdo Administracijos direktoriaus įsakymu sudaryta komisija (toliau – Komisija). Komisija sudaroma iš 5 narių: 1 Savivaldybės tarybos deleguotas narys,  2 ikimokyklinio ugdymo įstaigų direktoriai ar jų pavaduotojai ugdymui, 1 rajone veikiančios pedagogų profesinės sąjungos atstovas ir 1 Savivaldybės administracijos darbuotojas (Komisijos sudėtyje negali būti Švietimo ir sporto skyriaus atstovų, nes jie teikia duomenis Komisijai apie gautus prašymus ir situaciją). Komisijos darbui vadovauja Komisijos pirmininkas arba, jam nesant – kitas Komisijos narys. Komisija sudaroma Savivaldybės tarybos kadencijos laikotarpiui. Komisija atlieka šias funkcijas: koordinuoja mokinių priėmimą į bendrojo ugdymo mokyklas, nagrinėja asmenų pateiktus prašymus, atsako už pateiktos informacijos teisingumą pagal Lietuvos Respublikos įstatymus. Komisijos veiklos forma yra posėdžiai. Komisijos posėdis laikomas teisėtu, jeigu jame dalyvauja daugiau kaip pusė Komisijos narių.

**III SKYRIUS**

**PRAŠYMŲ PRIĖMIMO TVARKA**

1. Priėmimo naujiems mokslo metams grafikai kiekvienais metais tvirtinami Plungės rajono savivaldybės administracijos direktoriaus įsakymu.
2. Vartotojai prašymus priimti vaikus į Plungės rajono savivaldybės švietimo įstaigų klases pildo elektroniniu būdu arba kreipiasi į Tvarkytoją ar į gyvenamosios vietos seniūniją dėl jo užpildymo. Mokiniai, atvykę iš kitų rajonų, prašymus gali pildyti pasirinktoje mokykloje. Pastaraisiais atvejais prašymas išspausdinamas ir pateikiamas Vartotojui pasirašyti dėl duomenų teisingumo. Tuo atveju, kai Vartotojas prašymą pildo seniūnijoje arba mokykloje, seniūno arba direktoriaus įgaliotas asmuo prašymą ir kitus reikalingus dokumentus perduoda Tvarkytojui per Dokumentų valdymo sistemą. Tvarkytojas, gavęs prašymą, nedelsiant duomenis perkelia į IS.
3. Prašyme nurodoma:
   1. prašymą teikiančio tėvo (globėjo) vardas, pavardė, asmens kodas, deklaruotos gyvenamosios vietos adresas, faktinės gyvenamosios vietos adresas, telefono numeris ir elektroninio pašto adresas;
   2. vaiko vardas, pavardė, asmens kodas, deklaruotos ir faktinės gyvenamosios vietos adresai;
   3. pageidaujama lankyti švietimo įstaiga bei nurodyti ne daugiau kaip 1 alternatyvą;
   4. asmens priėmimo mokytis data ir mokymo (-si) klasė;
   5. dokumentai, patvirtinantys pirmumo kriterijus;
   6. iki prašymo teikimo lankyta įstaiga, klasė (grupė);
   7. pageidaujamas dorinio ugdymo dalykas (etika, tikyba);
   8. užsienio kalba (pirmoji, antroji) priklausomai nuo ugdymo programos;

26.9. patvirtinimas, kad pateikti duomenys yra teisingi.

1. Prie prašymo pridedami skaitmenizuoti (skenuoti, fotografuoti) dokumentai, patvirtinantys gyvenamąją vietą (jeigu gyvenamosios vietos deklaravimo data neatitinka 6.2 papunkčio reikalavimų) ir kitas aplinkybes, į kurias atsižvelgiant gali būti teikiama pirmenybė. Prašymai mokytis Plungės „Saulės“ gimnazijos I ir III klasėje teikiami pagal Administracijos direktoriaus įsakyme numatytas datas ir patikslinami, pridedant išsilavinimo pažymėjimų kopijas, iki numatytos datos.
2. Likus vienam mėnesiui iki mokslo metų pabaigos, tiems patiems mokslo metams mokyklos keitimo prašymai nebepriimami.
3. Užpildytus elektroninius prašymus sistema patikrina ir užregistruoja automatiškai.
4. Būsimųjų pirmokų, penktokų, devintokų (pirmos gimnazijos klasės) ir vienuoliktokų (trečios gimnazijos klasės) tėvų (globėjų, rūpintojų) prašymai IS registruojami vadovaujantis Aprašo 23 punkte nurodytais grafikais. Į kitas klases prašymai IS priimami ir registruojami nuolat.
5. Prašymai sistemoje galioja, kol mokiniams bus suteikta ugdymo paslauga arba mokiniai direktoriaus įsakymu bus išregistruoti iš sistemos dėl išvykimo iš įstaigų. Negaliojantys prašymai iš sistemos naikinami.
6. Per mokslo metus atvykusių mokinių, norinčių mokytis pagal pradinio, pagrindinio ar vidurinio ugdymo programas, tėvai (globėjai, rūpintojai) pateikia prašymą mokytis pagal pasirinktą ugdymo programą.
7. Į mokyklą priimant specialiųjų ugdymosi poreikių turinčius vaikus, jų tėvai (globėjai, rūpintojai) turi pateikti specialiuosius ugdymosi poreikius įrodančius dokumentus (jų kopijas). Plungės rajono savivaldybės įstaigos, išduodančios šiuos dokumentus, tėvams pageidaujant ir nurodžius elektroninio pašto adresą, teikia ir elektronines šių dokumentų versijas.
8. Tęsiant mokymąsi pagal aukštesnio lygmens ugdymo programą toje pačioje mokykloje, pateikiamas tik rašytinis prašymas mokyklos direktoriui.
9. Prašymai mokykloje registruojami Dokumentų valdymo sistemoje.
10. Mokinių paskirstymas į klases (grupes) vykdomas pagal mokyklos direktoriaus patvirtintą mokinių skirstymo į klases (grupes) tvarką ir įforminamas mokyklos direktoriaus įsakymu.

**IV SKYRIUS**

**PRIĖMIMO Į MOKYKLĄ ĮFORMINIMAS**

1. Asmens priėmimas mokytis pagal pradinio, pagrindinio ar vidurinio ugdymo programas įforminamas mokymo sutartimi pateikus įgyto išsilavinimo pažymėjimą ar dokumentą, liudijantį turimus mokymosi pasiekimus. Sutartis sudaroma dviem egzemplioriais, turinčiais vienodą juridinę galią. Mokymo sutartyje aptariami mokyklos ir asmens įsipareigojimai, atsakomybė už jų nevykdymą. Abu sutarties egzempliorius pasirašo mokyklos direktorius ir prašymo pateikėjas. Sutartys registruojamos Dokumentų valdymo sistemoje.
2. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka mokykloje. Mokymo sutartis, mokinio ir (ar) jo tėvų prašymai, pažymos apie mokymosi pasiekimus mokykloje ir kita su mokinio ugdymu susijusi informacija kaupiama mokykloje. Mokiniui išvykus iš mokyklos, jo dokumentai lieka mokykloje. Pagal mokyklos, kurioje mokinys tęsia mokymąsi, prašymą pateikiamos prašomų su mokinio ugdymu susijusių dokumentų, esančių ankstesnėje mokykloje, kopijos.
3. Mokymo sutartis su kiekvienu naujai atvykusiu mokiniu bei tos mokyklos mokiniu, pradedančiu mokytis pagal aukštesnio lygmens ugdymo programą, sudaroma iki rugsėjo 1 d. jo mokymosi pagal tą ugdymo programą laikotarpiui.
4. Įvykus priėmimui:

40.1. tėvai, gavę pranešimą apie vaiko priėmimą, kreipiasi į nurodytą įstaigą per 10 darbo dienų, patvirtina vaiko atvykimą ir pateikia reikiamus dokumentus bei skaitmeninę nuotrauką elektroniniam mokinio pažymėjimui;

* 1. tėvai, negalintys atvykti į įstaigą per nurodytą laikotarpį dėl pateisinamų priežasčių (ligos, išvykę), apie tai turi informuoti įstaigos vadovą raštu (elektroniniu paštu, trumpąja žinute) ir pranešti apie vaiko atvykimo ir dokumentų padavimo datą;
  2. įstaigos darbuotojai, nesulaukę informacijos iš tėvų, per 5 darbo dienas visomis įmanomomis ryšio priemonėmis (telefonu, elektroniniu paštu, trumpąja žinute) informuoja tėvus apie atvykimą į įstaigą įstaigos lankymo sutarties pasirašymui.

Tėvams (globėjams) nepranešus apie neatvykimą pateisinančias priežastis ir nepateikus reikiamų dokumentų ugdymo įstaigai, sutartis nesudaroma, ir vaikas netenka vietos įstaigoje. Dėl priėmimo į bendrojo ugdymo mokyklas būtina nauja (pakartotina) IS registracija.

1. Sudarius mokymo sutartį mokslo metų eigoje, asmuo per 3 darbo dienas įregistruojamas Mokinių registre, suteikiamas mokymo sutarties numeris, formuojama mokinio asmens byla. Iš Mokinių registre sukauptų duomenų automatiniu būdu formuojamas, o pasibaigus mokslo metams – išspausdinamas ir sudaromas Mokinių abėcėlinis žurnalas.
2. Mokinio priėmimas į mokyklą ir išvykimas iš jos įforminamas mokyklos direktoriaus įsakymu. Mokinys mokyklos direktoriaus įsakymu išbraukiamas iš mokyklos sąrašų ir išregistruojamas iš Mokinių registro, kai mokykla turi mokinio tėvų (globėjų, rūpintojų) prašymą nutraukti mokymosi sutartį. Įsakymai ir prašymai registruojami Dokumentų valdymo sistemoje.
3. Visų tipų bendrojo ugdymo mokyklos atsako už nepertraukiamą vaikų ugdymo tęstinumą iki 16 metų.

**V SKYRIUS**

**IS STRUKTŪRA**

1. Plungės rajono savivaldybėje įdiegta IS apie įstaigas, vykdančias pradinio, pagrindinio ir vidurinio ugdymo programas, ir mokinius, lankančius ir pageidaujančius lankyti šių įstaigų pradinio, pagrindinio ir vidurinio ugdymo klases.
2. IS paskirtis – centralizuotai tvarkyti duomenis apie klases ir jas lankančius ir pageidaujančius lankyti mokinius, siekiant optimaliai tenkinti tėvų (globėjų) poreikius ir teikti patikimą ir tikslią informaciją vietos bendruomenei.
3. IS struktūra:

46.1. duomenys apie įstaigas, vykdančias pradinį, pagrindinį ir vidurinį ugdymą: vietų skaičius klasėse, taikomos pedagoginės sistemos ar ugdymo metodikos, ugdymo programos, teikiamos papildomos paslaugos ir kita su ugdymo organizavimu susijusi informacija (sprendžia IS valdytojas);

46.2. duomenys apie mokyklą lankančius vaikus;

46.3. duomenys apie pageidaujančius mokyklą lankyti vaikus;

* 1. duomenys, pateikti tėvų (globėjų) prašymuose.

**VI SKYRIUS**

**IS VALDYTOJO, ADMINISTRATORIAUS, TVARKYTOJO IR NAUDOTOJO**

**FUNKCIJOS IR ATSAKOMYBĖ**

47. Valdytojas:

47.1. skiria Administratorių ir Tvarkytoją bei kontroliuoja jų darbą;

* 1. paveda Tvarkytojui kontroliuoti duomenų surinkimą;
  2. nagrinėja tėvų (globėjų) skundus dėl priėmimo į mokyklą.

1. Administratorius nustato, kaip teikiama informacija Aprašo VII skyriuje nurodytiems duomenų gavėjams.
2. Tvarkytojas atsako už:

49.1. pavestos IS duomenų apsaugą;

49.2. duomenų patikimumą, kad elektroniniu būdu gauti tėvų (globėjų) tvarkomi duomenys atitiktų tėvų (globėjų) prašymuose pateiktus duomenis;

49.3. priežiūros vykdymą dėl informacijos apie laisvas vietas klasėse tikslumo užtikrinimo.

1. Tvarkytojas:

50.1. suveda ir kontroliuoja įstaigų bei tėvų (globėjų) prašymuose pateiktus duomenis:

50.1.1. vietų skaičių klasėse;

50.1.2. taikomą pedagoginę sistemą ar ugdymo metodiką;

50.1.3. teikiamas papildomas paslaugas ir kitą su ugdymo organizavimu susijusią informaciją, nurodytą Administratoriaus;

50.1.4. duomenis apie klases lankančius vaikus;

50.1.5. duomenis apie pageidaujančius klases lankyti vaikus;

50.2. vykdo priežiūrą ir patikras įstaigose, siekdamas nustatyti:

50.2.1. ar įstaigos vadovas yra išleidęs įsakymus dėl visų išvykusių ir naujai priimtų mokinių;

50.2.2. ar su visais į įstaigą priimtų mokinių iki 14 metų tėvais (globėjais) ir virš 14 metų mokiniais sudarytos ugdymo sutartys;

50.2.3. ar mokiniai priimami į mokyklą laikantis tuo metu galiojančio Priėmimo į mokyklas tvarkos aprašo;

50.2.4. įstaigų IS Naudotojams organizuoja ir praveda mokymus, kaip dirbti su IS.

1. Tvarkytojas turi teisę:

51.1. gauti Aprašui įgyvendinti reikalingus duomenis iš mokyklų;

51.2. reikalauti, kad įstaigų IS Naudotojai ištaisytų klaidas ir papildytų pateiktus duomenis.

1. Naudotojo funkcijos:

52.1. teikia tėvams (globėjams) informaciją apie laisvas vietas klasėse ir priėmimo į jas sąlygas;

52.2. teikia reikiamą informaciją Administratoriui.

1. Naudotojas atsako už:

53.1. tikslios informacijos teikimą;

53.2. priimamų mokinių sąrašų suderinimą su Tvarkytoju.

1. Valdytojas, Administratorius, Tvarkytojai, Naudotojai, dirbdami su IS, privalo vadovautis Lietuvos Respublikos asmens duomenų teisinės apsaugos įstatymu.

**ViI SKYRIUS**

**DUOMENŲ GAVĖJAI, VARTOTOJAI IR JŲ TEISĖS NAUDOTIS IS DUOMENIMIS**

55. IS statistinių duomenų gavėjai yra Plungės rajono savivaldybės institucijos, sprendžiančios švietimo įstaigų tinklo ir kitus bendrojo ugdymo organizavimo klausimus, švietimo įstaigos, teikiančios bendrąjį ugdymą, tėvai (globėjai).

56. Aprašo 54 punkte nurodytos Plungės rajono savivaldybės institucijos papildomai turi teisę gauti IS tvarkomus duomenis apie:

* 1. įstaigas, teikiančias bendrąjį ugdymą (ugdymo organizavimą, įstaigas lankančių mokinių skaičių, jų amžių ir pan.);
  2. vaikus, pageidaujančius lankyti mokyklą (jų skaičių ir amžių, vaikų, kuriems yra teikiama pirmenybė, skaičių).

1. Vartotojai, pateikę prašymą priimti vaiką į mokyklą, turi teisę:
   1. gauti duomenis apie įstaigas, teikiančias bendrąjį ugdymą (klasių skaičių ir struktūrą, esamas ir laisvas vietas, papildomai teikiamas paslaugas);
   2. gauti duomenis apie vaiko (-ų) (globotinio (-ių) vietą eilėje ir kitą informaciją,patvirtinančią jo priėmimo į klasę galimybes;
   3. reikalauti ištaisyti ar pašalinti vaiko duomenis, duomenis apie šeimos socialinę padėtį.
2. Įstaigų, teikiančių bendrąjį ugdymą, vadovai, turi teisę gauti duomenis apie:
   1. kitas švietimo įstaigas, teikiančias bendrąjį ugdymą (ugdymo organizavimą, lankančių vaikų skaičių ir amžių);
   2. vaikų, pageidaujančių lankyti jų įstaigą, skaičių ir amžių, pageidaujamą lankyti mokyklą ir kitas pageidaujamas paslaugas, vaikų, kuriems teikiama pirmenybė, skaičių.

**VIII SKYRIUS**

**BAIGIAMOSIOS NUOSTATOS**

1. Aprašo įgyvendinimo priežiūrą vykdo Plungės rajono savivaldybės administracija.
2. Už mokyklos klasių komplektavimo vykdymo pažeidimus atsako mokyklos direktorius teisės aktų nustatyta tvarka.
3. Aprašas gali būti keičiamas, papildomas ar panaikinamas Savivaldybės tarybos sprendimu.
4. Aprašas (jo pakeitimai ir (ar) papildymai) skelbiamas Plungės rajono savivaldybės interneto svetainėje [www.plunge.lt](http://www.plunge.lt), [www.registruok.lt](http://www.registruok.lt) bei bendrojo ugdymo mokyklų interneto svetainėse ir IS.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinių priėmimo į Plungės rajono savivaldybės bendrojo ugdymo mokyklas tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjo, rūpintojo) vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjo, rūpintojo) deklaruotos gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjo, rūpintojo) faktinės gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko deklaruotos gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko faktinės gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjo, rūpintojo) telefono Nr., elektroninis paštas)

Plungės rajono savivaldybės administracijos

Mokinių priėmimo į Plungės rajono savivaldybės

bendrojo ugdymo mokyklas komisijai

**PRAŠYMAS PRIIMTI VAIKĄ Į PLUNGĖS RAJONO SAVIVALDYBĖS BENDROJO UGDYMO MOKYKLOS \_\_\_\_\_\_\_\_\_\_\_\_\_\_\_\_\_\_\_\_\_ KLASĘ**

20\_\_\_\_\_m. \_\_\_\_\_\_\_\_\_\_\_\_\_\_\_\_\_ \_\_d.

Plungė

Prašau priimti mano sūnų (dukterį) / globotinį (-ę) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nuo 20\_\_ m. rugsėjo \_\_\_d. į Plungės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti pirmo pasirinkimo mokyklos pavadinimą ir,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

jei reikia, antro pasirinkimo mokyklos pavadinimą)

\_\_\_\_\_\_\_\_\_\_\_ klasę.

Pageidaujame, kad sūnus (dukra) būtų mokomas (-a) tikybos / etikos (nereikalingą išbraukti), pirmosios užsienio kalbos \_\_\_\_\_\_\_\_\_\_\_\_\_\_\_, antrosios užsienio kalbos \_\_\_\_\_\_\_\_\_\_\_\_\_\_\_\_\_\_\_\_\_ .

Iki prašymo teikimo lankyta įstaiga, klasė (grupė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Mokytis šioje mokykloje pirmumo teisė yra, nes (pažymėti ):

□ gyvena mokyklai priskirtoje aptarnavimo teritorijoje ilgiau negu 2 metus;

□ gyvena mokyklai priskirtoje aptarnavimo teritorijoje trumpiau nei 2 metus (reikalinga pateikti įrodančių dokumentų kopijas: nuosavybės teisę įrodantys dokumentai, nuomos atveju – sutartis, kuri turi būti užregistruota VĮ Registrų centre);

□ yra baigęs šios mokyklos \_\_\_\_\_\_\_\_\_\_\_ klasę;

□ yra našlaitis ar turi globėjus ar rūpintojus;

□ turintys specialiųjų ugdymosi poreikių;

□ vaikai, kurių broliai ir (ar) seserys (įbroliai ar įseserės) prašymo pateikimo metu jau mokosi ir tęs mokymąsi pagal pradinio ir (ar) pagrindinio ugdymo programą toje mokykloje (nurodyti brolio, sesers, įbrolio, įseserės vardą pavardę, mokyklą ir klasę, kurioje mokosi).

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vieno iš tėvų (globėjo, rūpintojo) v. pavardė)

Mokinių priėmimo į Plungės rajono

savivaldybės bendrojo ugdymo mokyklas

tvarkos aprašo

2 priedas

**PLUNGĖS RAJONO SAVIVALDYBĖS BENDROJO UGDYMO MOKYKLŲ APTARNAVIMO TERITORIJOS**

**PLUNGĖS AKADEMIKO ADOLFO JUCIO PROGIMNAZIJA**

A. Jucio g. nelyginiai namai, A. Vaišvilos g., Birutės g., Birutės skg., E. Pliaterytės g., Gandingos g. (ir „Ryto“ pagrindinei mokyklai), I. Končiaus g., I. Končiaus skg., J. Kučinskio g., J. Pabrėžos g., J. Tumo-Vaižganto g. nuo Nr. 36 ir nuo Nr. 45 iki A. Jucio g. sankryžos, Mozūrų g., Paprūdžio g. nuo 22 ir nuo 17, Paprūdžio skg., Parko g. (ir „Babrungo“ progimnazijai), Parko alėja (ir „Babrungo“ progimnazijai), Smilties g. (ir Senamiesčio mokyklai), Stoties g. (ir „Babrungo“ progimnazijai), Sukilėlių g., Šlaito g. (ir „Babrungo“ progimnazijai), V. Lingio g, V. Mačernio g. namai Nr.: 6, 8, 10, 11, 12, 13, 16, 21, 23, 31, 33, 35, 39, 40, 41, 43, 43A, 45, 45A, 47, 49, 51, 52, 53, 55, 57, 59, 60, 61, 63, 65, 67, Žalioji g. (ir „Babrungo“ progimnazijai), Z. Ivinskio g., Lakštingalų g., Aronijų skg., Bebrų Kilpos g., Gluosnių g., Gėlių g., Ročių g., Serbentų skg., Strazdų g., Tujų akligatvis, Tulpių g., Vyšnių skg., Žilvičių g, Žilvičių skg., sodai nuo Babrungo g., Pienių g., Sodžiaus g., Miško g. Macenių kaime iki Plungės m. (ir „Ryto“ pagrindinei mokyklai).

**PLUNGĖS AKADEMIKO ADOLFO JUCIO PROGIMNAZIJOS „SAULĖS“ SKYRIUS (pradinis ugdymas)**

Birutės g., J. Kučinskio g., Parko g., Parko al., Pramonės pr., Salantų g., Stoties g., Z. Ivinskio g., Prūsalių k., Kaušėnų k., Macenių k.

**PLUNGĖS „BABRUNGO“ PROGIMNAZIJA**

Kranto g., Lentpjūvės g., Margirio g., Parko g. (ir akademiko Adolfo Jucio progimnazijai), Parko alėja (ir akademiko Adolfo Jucio progimnazijai), P. Genio g., Platelių g., P. Montvydo g., Pramonės pr., Salantų g., S. Riaubos g., Stoties g. (ir akademiko Adolfo Jucio progimnazijai), Šlaito g. (ir akademiko Adolfo Jucio progimnazijai), Žalioji g. (ir akademiko Adolfo Jucio progimnazijai), Žemaitės alėja, Žemaitės g., Antanavičių g., Blendžiavos g., Skyplaičių g., Sausdravo g., Uošnos g., Pušelės g., Luknos g., Ateities g., Brastos g., Mišupės g., Notės g., Pietvės g., Sruojos g., Šarnelės g., Beržoro g., M. Oginskio g., Tukumo g., Dariaus ir Girėno gatvė nuo tilto iki gatvės pabaigos, Alanto g., Žemaitės skg., M. Oginskio skg., kaimai: Babrungo, Didvyčių, Dilbšių, Gelindėnų, Jonikų, Juodeikių (Paukštakių sen.), Kėkštų, Lankos Lauko, Lieplaukalės, Merkelių, Nešukuočių, Nugarių, Paukštakių, Ruolaičių, Surblių, Tarvainių, Truikių Vaištarų, Vydeikių, Žvirblaičių.

**PLUNGĖS** „**SAULĖS“ GIMNAZIJA (pagrindinio ugdymo antroji dalis**)

(„Saulės“ gimnazijai aptarnavimo teritorijos nenurodomos).

**PLUNGĖS SENAMIESČIO MOKYKLA**

Aguonų g., Akacijų g., Atžalyno g., Aušros g., Ąžuolų g., A. Zubovo g., Baltijos g., Beržų g., Draugystės g., Ežero g., J. Biliūno g., J. Tumo-Vaižganto g. nuo Nr. 1 iki Nr. 43 ir nuo Nr. 2 iki Nr. 34, Kalniškių g., Kaštonų g., Kepyklos g., Kęstaičių g., Klevų g., Knygnešių g., Kuršių g., Laisvės g., Laisvės al., Lankos g., Liepų g., Medingėnų g., Minijos g., Miškų g., M. K. Čiurlionio g., M. Valančiaus g., Nausodžio g., Paprūdžio g. nuo 1 iki 15 ir nuo 2 iki 20, Palankės g., Paežerio g., Paupio g., Pievų g., P. Pukio g., Pušyno g., Ramunių g., Rietavo g., Ryto g., Saulėtekio g., S. Dariaus ir S. Girėno g. iki tilto, S. Daukanto g., Senamiesčio aikštė, Sinagogų g., S. Nėries g., S. Nėries skg., Smilties g. (ir akademiko Adolfo Jucio progimnazijai), Sodų g., Statybininkų g., Šaltinio g., Taikos g., Telšių g., Telšių skg., Tiesos g., Turgaus g., Vandentiekio g., Varpo g., Vilties g., Vingio g., Vyšnių g., Vytauto g., Žaltakalnio g. (ir „Ryto“ pagrindinei mokyklai), Žemaičių g., kaimai: Abokų, Bernotavo, Drūkčių, Gaižupių, Glaudžių, Jerubaičių, Jovaišiškės, Kalniškių, Kantaučių, Kapsūdžių, Kaspariškės, Kepurėnų, Keturakių, Lieknių, Marcių, Merkelių, Milašaičių (ir „Ryto“ pagrindinei mokyklai), Pakerų, Plikių, Purvaičių, Pūčkorių, Rimučių, Sausdravėnų, Smilgių, Šarkių, Šašaičių, Užlieknio, Vainaičių, Varnaičių, Vydeikių, Vilkaičių, Zalepūgų, Zvizdalių, Žlibinų.

**PLUNGĖS „RYTO“ PAGRINDINĖ MOKYKLA**

A. Jucio g. lyginiai namai, A. Jucio skg., Gandingos g. (ir akademiko Adolfo Jucio progimnazijai), J. Tumo-Vaižganto gatvės namai nuo A. Jucio gatvės sankryžos iki Ligoninės, J. Žilevičiaus g., J. Žilevičiaus skg., Kapucinų g., K. Pabedinsko g., Mažosios Lietuvos g., Mendeno g., M. Pečkauskaitės g., Noriškių g., P. Juodišiaus g., P. Plechavičiaus g., Purienų g., Vėjo g., V. Mačernio g. namai Nr.: 1, 3, 5, 5A, 7, 7A, 7B, 9, 11, 13, 25, 27, Šv. Vincento g., Žaltakalnio g. (ir Senamiesčio mokyklai), sodai nuo Babrungo g., Pienių g., Sodžiaus g., Miško g. Macenių kaime iki Plungės m. (ir akademiko Adolfo Jucio progimnazijai), Gandingos k. (ir Kulių gimnazijai), Juodeikių k. (ir Kulių gimnazijai), Karklėnų (ir Kulių gimnazijai), Nausodžio k. (ir Kulių gimnazijai), Noriškių k., Mardosų k. (ir Kulių gimnazijai), Milašaičių (ir Senamiesčio mokyklai), Stonaičių k., Varkalių k., Vieštovėnų k. (ir Kulių gimnazijai), Stalgėnų seniūnijos kaimai.

**PLUNGĖS R. ALSĖDŽIŲ STANISLOVO NARUTAVIČIAUS GIMNAZIJA (pradinis ir pagrindinis ugdymas)**

Alsėdžių miestelis, Alsėdžių seniūnijos Aleksių, Alkų (ir Žemaičių Kalvarijos Motiejaus Valančiaus gimnazijai), Dišlių, Eivydų, Endriuškaičių, Grumblių, Irkinių, Ylių, Jogaudų, Jonkų, Jurgaičių, Krapštikių, Kulskių, Lazdenių, Makščių, Molupių, Nešukuočių, Paukštakių, Pauošnių, Pelenių, Paburgės, Paežerės, Pašiotų, Raišaičių, Rukundžių, Skirpsčių, Skyplaičių, Šlečkų, Šonių, Užupių, Vaištarų, Vilkų, Žvirblaičių kaimaiir mokiniai iš kitų Plungės rajono bei kaimyninių rajonųbendrojo lavinimo mokyklų, pageidaujantys mokytis pagal sausumos kadetų programą.

**PLUNGĖS R. KULIŲ GIMNAZIJA (pradinis ir pagrindinis ugdymas)**

Kulių miestelis, Blidakių, Čiuželių, Didžiųjų Mostaičių, Gondingos (ir „Ryto“ pagrindinei mokyklai), Juodeikių (ir „Ryto“ pagrindinei mokyklai), Jurjonų, Karklėnų (ir „Ryto“ pagrindinei mokyklai), Kumžaičių, Luknėnų, Mažiavų (ir Liepijų mokyklos Šateikių skyriui), Mardosų (ir „Ryto“ pagrindinei mokyklai), Mižuikių, Mažųjų Mostaičių, Nausodžio (ir „Ryto“ pagrindinei mokyklai), Paalančio, Palioniškių, Rapšaičių, Reiskių, Stonaičių, Šiemulių, Tilvikų, Unkurių, Vieštovėnų (ir „Ryto“ pagrindinei mokyklai) kaimai.

**PLUNGĖS R. LIEPIJŲ MOKYKLOS PLATELIŲ SKYRIUS**

Platelių miestelis, Platelių seniūnijos Antsienių, Atlaužų, Babrungėnų, Beržoro, Dovainių, Gilaičių, Gintališkės, Grigaičių, Jockių, Kadžių, Kentų, Laumalenkų, Lygiųjų, Mačiūkių, Medsėdžių, Mikytų, Paežerės Rūdaičių (ir Žemaičių Kalvarijos Motiejaus Valančiaus gimnazijai), Pamedinčių, Plokščių (ir Žemaičių Kalvarijos Motiejaus Valančiaus gimnazijai), Pučkorių, Rėžgalių, Stribaičių, Šateikių Rūdaičių, Užpelkių, Virkšų, Visvainių (ir Žemaičių Kalvarijos Motiejaus Valančiaus gimnazijai), Zobėlų kaimai.

**PLUNGĖS R. LIEPIJŲ MOKYKLOS ŠATEIKIŲ SKYRIUS**

Aleksandravo, Alksnėnų, Baltmiškių, Bučnių, Bulikų, Burbaičių, Dyburių, Godelių, Kadaičių, Liepgirių, Mamių, Mažiavų (ir Kulių gimnazijai), Mišėnų, Narvaišių, Pakutuvėnų, Palūščių, Papievių, Sėlenių, Šateikių, Vaitkių, Vydeikių kaimai.

**PLUNGĖS R. ŽEMAIČIŲ KALVARIJOS MOTIEJAUS VALANČIAUS GIMNAZIJA (pradinis ir pagrindinis ugdymas)**

Žemaičių Kalvarijos miestelis, Žemaičių Kalvarijos seniūnijos Alkų (ir Alsėdžių Stanislovo Narutavičiaus gimnazijai), Bertulių, Dargaičių, Degučių, Galvyčių, Gečaičių, Getaučių, Gegrėnų, Jazdauskiškių, Kūbakių, Likšų, Paplatelės, Paežerės Rūdaičių (ir Liepijų mokyklos Platelių skyriui), Pučkorių (ir Liepijų mokyklos Platelių skyriui), Platakių, Rotinėnų, Skurvydų, Stankaičių, Šarnelės, Šašaičių, Uogučių, Užbradumės, Vilkų, Virkšų, Visvainių (ir Liepijų mokyklos Platelių skyriui), Žemaičių Kalvarijos, Žernių kaimai.“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_