

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2019 M. SPALIO 31 D. SPRENDIMO NR. T1-268 „DĖL MAKSIMALAUS BENDROJO NAUDOJIMO OBJEKTŲ ADMINISTRAVIMO MOKESČIO TARIFO APSKAIČIAVIMO TVARKOS APRAŠO PATVIRTINIMO“ ir jį keitusiŲ sprendimŲ PAKEITIMO**

2023 m. spalio 26 d. Nr. T1-292

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2019 m. spalio 31 d. sprendimo Nr. T1-268 „Dėl Maksimalaus bendrojo naudojimo objektų administravimo mokesčio tarifo apskaičiavimo tvarkos aprašo patvirtinimo“(kartu su 2020 m. vasario 13 d. sprendimu Nr. T1-22 ir 2022 m. vasario 10 d. sprendimu Nr. T1-31) 2 punktą ir jį išdėstyti taip:

1. „2. Nustatyti, kad asmens, pretenduojančio teikti administravimo paslaugas, siūlomas administravimo tarifas ir Plungės rajono savivaldybės mero potvarkiu paskirto administratoriaus taikomas administravimo tarifas negali viršyti šio sprendimo 1 punktu patvirtinto Aprašo nustatyta tvarka apskaičiuoto namo maksimalaus administravimo mokesčio tarifo (be pridėtinės vertės mokesčio):

2.1. daugiabučių namų, kurių plotas iki 1000 m², – 0,1349 Eur/ m²;

2.2. daugiabučių namų, kurių plotas nuo 1000 iki 2000 m², – 0,1311 Eur/ m²;

2.3. daugiabučių namų, kurių plotas nuo 2000 iki 3000 m², – 0,1285 Eur/ m²;

2.4. daugiabučių namų, kurių plotas didesnis kaip 3000 m², – 0,1028 Eur/ m².“

2. Nustatyti, kad šis sprendimas įsigalioja nuo 2024 m. sausio 1 d.

Savivaldybės meras Audrius Klišonis